3 หุ้น “ตระกูลป.” นำทีมวิ่งคึก ขานรับราคาน้ำมันดิบพุ่งแตะ 62.16 ดอลลาร์/บาร์เรล
3 หุ้น "ตระกูลป." นำทีมวิ่งคึก ขานรับราคาน้ำมันดิบพุ่งต่อเนื่องแตะ 62.16 ดอลลาร์/บาร์เรล
3 หุ้น "ตระกูลป." นำทีมวิ่งคึก ขานรับราคาน้ำมันดิบพุ่งต่อเนื่องแตะ 62.16 ดอลลาร์/บาร์เรล
3 ม.ค. 2563

ผู้สื่อข่าวรายงานว่า ณ เวลา 10.19 น. ราคาหุ้น บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP อยู่ที่ระดับ 131 บาท บวก 3.50 บาท หรือ 2.75% สูงสุดที่ระดับ 132 บาท ต่ำสุดที่ระดับ 129.50 บาท ด้วยมูลค่าการซื้อขาย 1.24 พันล้านบาท
ด้านราคาหุ้น บริษัท ปตท. จำกัด (มหาชน) หรือ PTT อยู่ที่ระดับ 46.50 บาท บวก 1 บาท หรือ 2.20% สูงสุดที่ระดับ 47 บาท ต่ำสุดที่ระดับ 46.25 บาท ด้วยมูลค่าการซื้อขาย 2 พันล้านบาท
ขณะที่ราคาหุ้น บริษัท พีทีที โกลบอล เคมิคอล จำกัด (มหาชน) หรือ PTTGC อยู่ที่ระดับ 59.50 บาท บวก 0.25 บาท หรือ 0.42% สูงสุดที่ระดับ 59.75 บาท ต่ำสุดที่ระดับ 59 บาท ด้วยมูลค่าการซื้อขาย 364.45 ล้านบาท
โดยราคาหุ้นปรับตัวขึ้นตามราคาน้ำมัน WTI พุ่งขึ้น 1.6% สู่ระดับ 62.16 ดอลลาร์ต่อบาร์เรลในช่วงเช้าวันนี้ หลังมีรายงานข่าวว่า นายพลกัสซิม โซเลมานี ผู้บัญชาการกองกำลัง Quds Force ของอิหร่านได้เสียชีวิตจากการโจมตีทางอากาศที่สนามบินนานาชาติในกรุงแบกเดดของอิรัก